న్యూఢిల్లీ, అక్టోబరు 11 (ఆంధ్రజ్యోతి): దేశవ్యాప్తంగా మిగిలిపోయిన 553 సూపర్ స్పెషాలిటీ మెడికల్ సీట్లను భర్తీ చేసేందుకు సుప్రీం కోర్టు సానుకూలత వ్యక్తం చేసింది. మిగిలిన సీట్లు భర్తీ చేయాలని కోరుతూ మెడికోలు, వైద్య కళాశాలలు దాఖలు చేసిన పిటిషన్ను సుప్రీం కోర్టు న్యాయమూర్తులు జస్టిస్ ఆదర్శ్కుమార్ గోయల్, జస్టిస్ ఉదయ్ ఉమేశ్ లలిత్ల ధర్మాసనం బుధవారం విచారణకు స్వీకరించింది. మెడికల్ పీజీ చేసిన తరువాత చదివే సూపర్ స్పెషాలిటీ మెడికల్ కోర్సు సీట్ల కౌన్సింలింగ్ను సెప్టెంబరు 14 వరకు నిర్వహించాలని గతంలో సుప్రీం గడువు పెంచింది. అయినా సీట్లు మిగిలిపోవడంతో మూడేళ్ల పాటు అవి అలాగే ఖాళీగా ఉండిపోతాయని కళాశాలల తరఫు న్యాయవాది అల్లంకి రమేశ్ ధర్మాసనానికి నివేదించారు. దీనిపై అభిప్రాయం చెప్పాలని కేంద్రానికి ధర్మాసనం సూచించింది. అయితే..  మిగిలిన సీట్లను భర్తీ చేస్తే తమకు అభ్యంతరం లేదని కేంద్రం తెలిపింది. కౌన్సెలింగ్ నిర్వహించేందుకు 11 నుంచి 15 రోజుల సమయం పడుతుందని నివేదించింది. ఒకవేళ కౌన్సెలింగ్ చేపడితే.. కేవలం 553 సీట్లకే పరిమితం కాదని, తిరిగి అన్ని సీట్లకు జరపాల్సి ఉంటుందని కేంద్రం వివరించింది. దానికి సుముఖుత వ్యక్తం చేసిన ధర్మాసనం.. మళ్లీ కౌన్సెలింగ్కు అనుకూలంగా ఆదేశం ఇస్తామని పేర్కొంది. దీనిపై గురువారం ఆదేశాలు వెలువడే అవకాశం ఉంది. దాంతో మిగిలిపోయిన సీట్లకు మళ్లీ కౌన్సెలింగ్ జరిపేందుకు మార్గం సుగమం అయ్యింది. కాగా, ఉమ్మడి తెలుగు రాష్ట్రాల్లో మొత్తం 48 సీట్లు మిగిలి పోయాయి. అయితే తెలుగు రాష్ట్రాల్లో సూపర్ స్పెషాలిటీ సీట్లు దక్కించుకున్న వారు ఇక్కడ కొంతకాలం పని చేయా ల్సి ఉంటుందని, ప్రస్తుతం 371డి  ఉండటం వల్ల అది వీలు పడదంటూ కొందరు హైకోర్టును ఆశ్రయించారు. తెలుగు రాష్ట్రాలకు రాజ్యాంగంలోని 371డి, రాష్ట్రపతి ఉత్తర్వులు ఉన్నాయని తెలిపినా.. అవి సూపర్ స్పెషాలిటీ సీట్ల భర్తీకి వర్తించవని హైకోర్టు తీర్పు ఇచ్చింది. దాన్ని సవాల్ చేయగా.. సుప్రీంకోర్టు ఆ తీర్పును సమర్థించింది. అందువల్ల అప్పుడు సీట్లు మిగిలాయి. సుప్రీం తాజా ఆదేశాలతో రెండు రాష్ట్రాల్లోని 48 సీట్లకు మళ్లీ కౌన్సెలింగ్ జరగనుంది.
newdhilly, aktobaru 11 (aandhrajyoti): desavyaaptamgaa migilipoyina 553 super speshality medical seetlanu bharti chesenduku supreem kortu saanukuulata vyaktam chesindi. migilina seetlu bharti cheyalani korutu medikolu, vaidya kalaasaalalu daakhalu chesina pititionnu supreem kortu nyaayamuurtulu justis adarskumar goyal, justis uday umesh lalitla dharmasana budhavaaram vichaaranaku sweekarinchindi. medical pg chesina taruvaata chadive super speshality medical korsu seatla kounsimlingnu septembaru 14 varaku nirvahinchaalani gatamlo supreem gaduvu penchindi. aina seetlu migilipovadamto moodella paatu avi alaage khaaliigaa undipotaayani kalaasaalala tarafu nyaayavaadi allanki ramesh dharmasananiki nivedinchaaru. deenipai abhiprayam cheppaalani kendraaniki dharmasana suuchimchimdi. ayithe..  migilina seetlanu bharti cheste tamaku abhyantaram ledani kendram telipindi. counselling nirvahinchenduku 11 nunchi 15 rojula samayam padutundani nivedinchindi. okavela counselling chepadithe.. kevalam 553 seetlake parimitam kaadani, tirigi anni seetlaku jarapalsi untundani kendram vivarinchindi. daaniki sumukhuta vyaktam chesina dharmasana.. malli counselingku anukuulamgaa aadesam istamani perkondi. deenipai guruvaram aadesaalu veluvade avakaasam undi. daamto migilipoyina seetlaku malli counselling jaripenduku maargam sugamam ayyindi. kaga, ummadi telugu rashtrallo mottam 48 seetlu migili poyayi. ayithe telugu rashtrallo super speshality seetlu dakkinchukunna vaaru ikkada kontakaalam pani cheya lsi untundani, prastutam 371di  undatam valla adhi veelu padadantuu kondaru haikortunu aasrayinchaaru. telugu rashtralaku raajyaangamlooni 371di, rashtrapati uttarvulu unnaayani telipina.. avi super speshality seatla bhartiki vartinchavani hycortu teerpu ichindi. daanni sawal cheyagaa.. supreenkortu aa teerpunu samarthinchindi. anduvalla appudu seetlu migilai. supreem taja aadesaalato rendu rashtralloni 48 seetlaku malli counselling jaraganundi.